b'\n_START_ARTICLE_\nV\xc3\xa4in\xc3\xb6 Stadigh\n_START_PARAGRAPH_\nV\xc3\xa4in\xc3\xb6 Erik Elias Stadigh (17. helmikuuta 1876 Turku \xe2\x80\x93 14. syyskuuta 1944 Parainen) oli suomalainen filosofian tohtori ja lyseon lehtori ja rehtori._NEWLINE_Stadighin vanhemmat olivat Turun hovioikeuden varapresidentti Johan Erik Stadigh ja Emilia Henriette Wichmann. H\xc3\xa4n p\xc3\xa4\xc3\xa4si ylioppilaaksi 1895 Turun ruotsalaisesta reaalilyseosta ja valmistui Helsingin yliopistosta filosofian kandidaatiksi 1899 sek\xc3\xa4 lisensiaatiksi ja tohtoriksi 1902._NEWLINE_Stadigh oli Viipurin ruotsalaisen lyseon matematiikan, fysiikan ja kemian vanhempana lehtorina vuodesta 1915 alkaen ja toimi my\xc3\xb6s koulun rehtorina. _NEWLINE_V\xc3\xa4in\xc3\xb6 Stadigh oli naimisissa 1909\xe2\x80\x931942 Valborg Krookin (k. 1942) kanssa. H\xc3\xa4net on haudattu Turun hautausmaalle.'